එයට ගෝල්ඩන් ලයන් සහ ඕ සී අයි සී සම්මාන උළෙලේදී විශේෂ ජූරි සම්මාන හිමි විය. 1966 වසරේදී අමෙරිකාවේ සිනමාපටය තිරගත වූ අතර ඇකඩමි සම්මාන තුනකට ද නිර්දේශ විය.1965 වසරේදී තිරගත වූ ‘ද ග්‍රේටස්ට් ස්ටෝරි එවර් ටෝල්ඩ්’ විචාරක, ප්‍රේක්ෂක අගැයුමට ලක් නොවූ සිනමාපටයකි.ජේසු තුමා ගැන ගෙතුණු සංගීතමය සිනමපට තුනෙන් එකක් වනුයේ ‘ගෝඩ්ස්පෙල්’ (1973) සිනමාපටයයි. 1973 දී ‘ජීසස් ක්‍රයිස්ට් සුපර් ස්ටාර්’ සංගීතමය සිනමාපටය බ්‍රිතාන්‍ය නිර්මාණයකි.‘ද මෙසියා’ (1975) කිතුනු විශ්වාසයට වඩා සහෝදරත්වය විෂයය කරගත් සිනමාපටයකි. 2007 වසරේදී ද මේ නමින්ම කිතුනු සිනමාපටයක් තිරගත විය.ජේසු චරිතය වටා ගෙතුණු විශිෂ්ටම සිනමාපටය කියා බොහෝ දෙනකු සලකන්නේ ‘ජීසස් නසරත්’ (1977) ය.